Trakų geležinkelio stotis

Trakų geležinkelio stotis – geležinkelio stotis rytų Lietuvoje, Trakų miesto pietrytiniame pakraštyje.Trakų geležinkelio stotis. Info.lt (tikrinta 2023-07-20). Vyksta keleiviniai traukiniai Vilnius–Trakai. Tai galinė geležinkelio ruožo stotis – traukiniai, atvykę nuo Lentvario ir Vilniaus krypties, toliau vakarų kryptimi nebevažiuoja. Stoties rūmų pastatas vienaaukštis. Į pietryčius nuo stoties yra Trakų miesto stačiatikių kapinės.

 Istorija 

XX a. tarpukariu Lenkija buvo pradėjusi darbus prijungiant Trakus prie geležinkelio tinklo. 1939 m. Vilniaus kraštą prijungus prie Lietuvos, numatyta 3,5 km ruožą pabaigti kaip svarbų turizmo reikmėms.Aktualieji mūsų geležinkelių reikalai. „Lietuvos aidas“, 1940-01-19, psl. 3. 1940 m. pabaigoje jau sovietinė valdžia nutiesė 4,5 km ruožą nuo Senųjų Trakų iki Trakų, kurį tiesė 700 darbininkų. Ruožą planuota atidaryta iki liepos pabaigos.Dideli darbai geležinkeliuose. „Lietuvos aidas“, 1940-06-06. Stotis atidaryta 1940 m. 1941 m. žymima kaip stotis Trakų miestas, turinti atskirą liniją nuo Vilniaus miesto.Lietuvos geležinkelių žemėlapis (tik tarnybos reikalams). – Kaunas, Eksploatacijos direkcija Technikos skyriuje, 1941. Karo metais ar po karo ši linija uždaryta.

Netrukus buvo atidaryta nauja atšaka į Trakus. 1957 m. gegužės 2 d. buvo atidarytas naujasis maršrutas Vilnius–Trakai, kuriuo pradėjo važiuoti dyzeliniai traukiniai per Lentvarį ir Senųjų Trakų stotį, esančią ruože Vilnius–Varėna. Naująją Trakų geležinkelio stotį su erdvia laukimo sale ir budėtojo kambariu per 24 dienas pastatė Lietuvos geležinkelio statybos I skyriaus statybininkai, ji buvo aprūpinta visa įranga ir naujausia signalizavimo sistema. Stoties atidarymo iškilmėse dalyvavo partiniai veikėjai – LKP CK sekretoriai Juozas Maniušis ir Borisas Šarkovas, LKP Vilniaus miesto komiteto sekretorius Petras Griškevičius ir vykdomojo komiteto pirmininkas J. Vildžiūnas, LKP Trakų rajono komiteto sekretorius A. Belousovas ir rajono Darbo žmonių deputatų tarybos vykdomojo komiteto pirmininkas V. Sakalauskas, Trakų geležinkelio stoties viršininkas V. Petrauskas ir kiti. Iškilmės sutapo su gegužės 1-osios šventėmis.J. Keršys. „Tiesa“, 1957-05-04.

1975 m. iki stoties atvestas elektrifikuotas ruožas Lentvaris–Trakai.

 Galerija 

 Šaltiniai 

Gelež
Kategorija:Trakų rajono savivaldybės geležinkelio stotys